ཀྲུང་དབྱང་རླུང་འཕྲིན་ལས་ཁུངས་ནས་སྤེལ་བའི་གནས་ཚུལ།སྤྱི་ཟླ་༩པའི་ཚེས་༡༢ཉིན་གྱི་དགོང་མོ།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་ཨུ་རུ་སུའི་ཧྥུ་ལ་ཏི་ཨོ་སི་ཐོ་ཁེར་ཨུ་རུ་སུའི་ཙུང་ཐུང་ཕུ་ཅིང་དང་ལྷན་དུ་རྒྱ་མཚོ་ཞེས་པའི་ཨུ་རུ་སུ་ཡོངས་ཀྱི་བྱིས་པའི་ལྟེ་གནས་སུ་འཚམས་འདྲི་གནང་བ་དང་།དེ་སྔོན་དེ་གར་ལུས་ཁམས་གསོ་བའི་སི་ཁྲོན་ས་ཡོམ་གནོད་འཚེ་ཕོག་ཁུལ་གྱི་སློབ་མའི་འཐུས་མི་དང་ལོ་དེར་ཁོ་ཚོ་གསོ་ཉར་གནང་མཁན་གྱི་ཨུ་རུ་སུའི་དགེ་རྒན་ལ་གཟིགས་ཡོད་པ་རེད།ཁོང་གིས།གཞོན་ནུ་ལོ་ཆུང་ནི་རྒྱལ་ཁབ་ཀྱི་འབྱུང་འགྱུར་དང་།ཀྲུང་གོ་དང་ཨུ་རུ་སུའི་མཛའ་གྲོགས་ཀྱི་འབྱུང་འགྱུར་ཡིན་ལ།འཛམ་གླིང་གི་འབྱུང་འགྱུར་ཡང་ཡིན་པས།གཞོན་ནུ་ལོ་ཆུང་གིས་ཤེས་དཔལ་མི་འདྲ་བའི་བར་གྱི་སྤེལ་རེས་དང་སྐད་ཆ་ཤོད་རེས་ནང་ཐེ་ཞུགས་ཧུར་ཐག་བྱས་ཏེ།མིའི་རིགས་ཀྱི་ལས་དབང་གཅིག་མཐུན་མ་ལག་གཏོད་ཆེད་ལང་ཚོ་དང་བློ་རིགསྟོབས་ཤུགས་བཅས་ལེགས་སྐྱེས་སུ་འབུལ་རྒྱུའི་རེ་བ་ཡོད་ཅེས་གསུངས་ཡོད་པ་རེད།ས་ཆ་དངོས་སུ་ཡོད་པའི་གཞོན་ནུ་ལོ་ཆུང་གིས་གཅིག་རྗེས་གཉིས་མཐུད་ངང་།ཀྲུང་གོ་དང་ཨུ་རུ་སུའི་མཛའ་གྲོགས་བྱ་གཞག་གི་རྒྱུན་འཛིན་པ་ཡག་པོ་ཞིག་བྱས་ཏེ།ཀྲུང་གོ་དང་ཨུ་རུ་སུའི་མི་རབས་ནས་མི་རབས་རྒྱུད་པའི་མཛའ་གྲོགས་ཀྱི་རླབས་ཆེའི་བྱ་གཞག་གི་དཔལ་འབར་དེ་གཅིག་རྒྱུད་གཅིག་འཛིན་བྱས་ནས་ནམ་ཡང་རྒྱུན་མི་ཆད་པ་བྱ་རྒྱུ་ཡིན་ཞེས་བསྟན་ཡོད་པ་རེད།